עשרת הנמלטים המבוקשים ביותר על ידי ה-FBI

רשימת עשרת הנמלטים המבוקשים ביותר על ידי ה-FBI (באנגלית: FBI Ten Most Wanted Fugitives) נוצרה לראשונה בעקבות שיחה שנערכה בשלהי 1949 במהלך משחק לבבות בין ג'יי אדגר הובר, מנהל ה-FBI באותה תקופה, וויליאם קינסי האצ'ינסון, העורך הראשי של סוכנות הידיעות International News Service, במהלכה דנו השניים על דרכים לקדם את תפיסתם של "הבחורים הקשוחים ביותר" המבוקשים על ידי ה-FBI. שיחה זו הייתה בסיס לכתבה עיתונאית שזכתה לביקורות חיוביות רבות כל כך, שבעקבותיה הוכרזה רשמית על ידי ה-FBI ב-14 במרץ 1950, על מנת להגביר את היכולת של הסוכנות ללכוד פושעים מסוכנים.

אדם שנכלל ברשימה מוצא ממנה אם הוא נלכד, נהרג או שהאישומים נגדו מבוטלים; לאחר מכן הוא מוחלף על ידי פושע חדש שנבחר על ידי ה-FBI. לאורך השנים אירעו חמישה מקרים שבהם החליט ה-FBI להסיר שמות מהרשימה כיוון שלדעתו רמת הסיכון שלהם לחברה חדלה להיות גבוהה מספיק. ויקטור מנואל גרנה הוכנס לרשימה ב-1984, והוא הפושע שהיה בה יותר זמן מכל אחד אחר. בילי אוסטין בראיינט שהה בה את משך הזמן הקצר ביותר, לאחר שהוסף אליה למשך שעתיים ב-1969. במקרים נדירים מוסיף ה-FBI את "מספר 11", במקרה שאותו אחד מוגדר כמסוכן ברמה גבוהה ביותר וה-FBI מחליטה כי גם כל יתר עשרת האחרים חייבים להמשיך להיכלל ברשימה. הראשון שהוסף באופן זה היה האסיר הנמלט ריצ'רד לורנס מארקט. השני שהוסף היה ג'יימס ארל ריי, רוצחו של מרטין לותר קינג והטרוריסט רמזי יוסף, שהיה ממתכנני הפיגוע במגדלי התאומים ב-1993, היה אף הוא ברשימה.

הרשימה מפורסמת במקומות ציבוריים כגון סניפי דואר. במקרים אחדים הנמלטים אף הסגירו את עצמם כאשר נודע להם שהם הוספו לרשימה. ה-FBI מנהל רשימות נוספות, בהן הטרוריסטים המבוקשים ביותר, התרעות מפני פשעים העומדים להתרחש, נעדרים, ורשימות נמלטים אחרות.

 סטטיסטיקה 
נכון ליולי 2022 נכללו ברשימה במצטבר 527 נמלטים (מתוכם 11 נשים). מתוכם נלכדו או אותרו 491 (93%), וב-163 (31%) מקרים מתוך אלה נעשה הדבר בסיוע הציבור.

לי פאנגווי הוא בין הסינים המעטים שנכללו ברשימה.

 הרשימה 
הרשימה הנוכחית היא: (נכון לינואר 2026)
 תמונה שם תאריך הוספה מספר ההוספהפירוט 125x125 פיקסליםבאדרשקומר צ'אטנבאי פאטל18 באפריל 2017 514באדרשקומר צ'אטנבאי פאטל מבוקש בגין רצח. ב-12 באפריל 2015 הוא הכה את אשתו למוות עם נשק בחנות דונאט במרילנד שבה עבדו בני הזוג. המיקום הידוע האחרון שלו הוא בניוארק שבניו ג'רזי. ה-FBI מציע 100,000 דולר תמורת מידע שיוביל ללכידתו. אלחנדרו קסטיו
(נלכד)4 באוקטובר 2017 516אלחנדרו קסטיו מבוקש בקשר לרצח מ-2016, של צעירה בת 23, טרוק קואן "סנדי" ליי לה, שיצאה איתה בעבר. השניים הכירו בזמן שעבדו יחד במסעדה בשארלוט שבקרוליינה הצפונית. ה-FBI מציע 100,000 דולר תמורת מידע שיוביל ללכידתו.נלכד בפצ'וקה שבמקסיקו ב-16 בינואר 2026.100x100 פיקסליםיולן אדוני ארצ'גא קריאס3 בנובמבר 2021526יולן אדוני ארצ'גא קריאס מואשם בניו יורק בעוון סחטנות, סחר בקוקאין, הרעלה והחזקת מקלעים. בתור אחד ממנהיגי כנופיית הפשע מארה סלבטרוצ'ה בהונדורס, קריאס אחראי לכאורה לפשעים שהארגון מבצע שם. בנוסף קריאס מואשם לכאורה בסיוע ביבוא עשרות טונים של קוקאין מהונדורס לארצות הברית ובהשתתפות ברצח של חברי כנופיות יריבות.100x100pxרוז'ה איגנטובה30 ביוני 2022527רוז'ה איגנטובה חשודה שהנהיגה רשת הונאת פונזי בהיקף של מיליארדי דולרים. היא נראתה לאחרונה באוקטובר 2017 באתונה שביוון. ה-FBI מציע 100,000 דולר תמורת מידע שיוביל ללכידתה. ביוני 2024 עלה סכום הפרס ל-5 מיליון דולר. עומר אלכסנדר קרדנס20 ביולי 2022528עומר אלכסנדר קרדנס מבוקש בגין מעורבות ברצח אדם מחוץ למספרה בלוס אנג'לס שבקליפורניה בקיץ 2019. 125x125 פיקסליםווילבר וילגאס-פלומינו14 באפריל 2023530ווילבר וילגאס-פלומינו, חבר בארגון הטרור המרקסיסטי ELN (צבא השחרור הקולומביאני), מבוקש בעוון סחר בסמים ופעילות נרקו-טרוריסטית בכך שהקים רשת בינלאומית להפצת קוקאין. התוכנית למלחמה בסחר בסמים מטעם מחלקת המדינה של ארצות הברית מציעה פרס 5 מיליון דולר עבור מידע שיוביל למעצרו או להרשעתו. פאוסטו איסידרו מסה פלורס4 בפברואר 2025533פאוסטו איסידרו מסה פלורס, שחשוד בהיותו מנהיג ארגון הפשע הבין-מדינתי מסה-פלורס, מבוקש בעוון סחר בסמים בכך שבין השנים 2005 ל-2019 הפעיל רשת ייצור והפצה של קוקאין, הירואין, מתאמפטמין ומריחואנה ברחבי ארצות הברית.125x125 פיקסליםראיין ג'יימס וודינג
(נלכד)6 במרץ 2025535ראיין ג'יימס וודינג מבוקש בעוון סחר בסמים בכך שהקים רשת להברחה והפצה של קוקאין במשקל מאות ק"ג מקולומביה לקנדה ולמספר מקומות בארצות הברית. בנוסף, חשוד וודינג בכך שתכנן וביצע מספר רציחות הקשורות לעסקי הסמים שלו.
נעצר במקסיקו סיטי ב-22 בינואר 2026.125x125 פיקסליםג'ובאני ויסנטה מוסקווארה סרנו24 ביוני 2025536ג'ובאני ויסנטה מוסקווארה סרנו מבוקש בעוון סחר בסמים, סיוע לטרור וקשירת קשר לביצוע פשע בהיותו אחד ממנהיגי ארגון הפשע הונצואלי "טרן דה ארגואה" שהוגדר כארגון טרור זר על ידי מחלקת המדינה.128x128 פיקסליםסינדי רודריגז סינג
(נלכדה)1 ביולי 2025537סינדי רודריגז סינג מואשמת ברציחתו של בנה בן ה-6, נואל רודריגז, שנעדר מאז אוגוסט 2022. נחשבת לנמלטת לאחר שבמרץ 2023 עזבה יחד עם משפחתה להודו לאחר שהמשטרה ביצעה ביקור רווחה בביתה.
נעצרה בהודו ב-20 באוגוסט 2025.

 ראו גם 
 הטרוריסטים המבוקשים ביותר על ידי ה-FBI

קישורים חיצוניים



הערות שוליים

*
קטגוריה:דירוג
קטגוריה:פשע בארצות הברית